Vladimir Isaić
Vladimir Isaić (Mostar, 4.11.1930 - Split, 28.12. 2006), dr.sc. povijesnih znanosti, profesor pomorske povijesti i prvi ravnatelj novoga Pomorskog muzeja na Gripama, u Splitu, (1982 -1989). Povijesničar i pisac, kapetan bojnog broda JRM. U mirovini je od 1989. godine.

Biografija 
Vladimir Isaić je rođen 4. 11. 1930 godine mostarskoj porodici Dušana i Rozike Isaić. Židovskog je podrijetla. U rodnome je gradu završio osnovnu školu i započeo srednju školu koju je naprasno prekinuo Drugi svjetski rat. U jesen 1942 godine bio je odveden s porodicom u talijansku internaciju na otok Lopud zajedno sa majkom Rozikom, djedom Sigmundom i bakom Malvinom (rođ. Böhm) sa majčine strane, te ostalom širom porodicom. U proljeće 1943 svi zajedno su bili internirani u Koncentracijski logor Rab. Nakon kapitulacije Italije, u septembru 1943, Vladimir je oslobođen iz logora i na oslobođenom teritoriju se pridružio partizanima kao kurir ZAVNOH-a. Sa nepunih 13 godina bio je jedan od najmlađih partizanskih kurira. U Holokaustu je izgubio djeda, baku te dio šire porodice. Po završetku rata vratio se s majkom u Mostar gdje je nastavio i završio prekinuto srednjoškolsko obrazovanje. Nakon srednje škole Vladimir je upisao Vojno-pomorsku akademiju JRM u Divuljama (Split) koju je završio 1953 godine.  Za života se kontinuirano bavio izučavanjem vojnopomorske povijesti. Magistar povijesnih znanosti 1975., te 1999. postaje Doktor povijesnih znanosti na Filozofskom fakultetu Sveučilišta u Zagrebu, sa temom "Jadransko pomorsko bojište u političkoj i vojnoj strategiji Trećeg Reicha (1943-1945)".

Za života je bio suradnik u Pomorskoj enciklopediji (II izdanje) i Pomorskom leksikonu. Surađivao je u stranim časopisima "Air Enthusiast" iz Velike Britanije, "Avions" iz Francuske, "Storia militare" iz Italije, te češkim i poljskim časopisima. Sudjelovao je na nizu znastvenih skupova. 1988 (2001) godine napisao je knjigu "Pomorski običaji i tradicije".

Sa Predragom Matvejevićem je bio prijatelj još od djetinjstva te rod po tazbini.

Vladimir Isaić preminuo je u Splitu 2006 godine.

Djela 
Napisao je sljedeće knjige:

 "Pomorski običaji i tradicije", Adamić d.o.o., Rijeka, 1988, 2001, - Predgovor Admiral Vid Stipetić (zapovjednik HRM)
 "Pomoćni brodovi", ( zajedno sa D.Magić ), Zadar, 1990
 "Put prognanih, od Mostara d Raba, 42-43", Adamić d.o.o., Split, 2003,  – Predgovor Predrag Matvejević
 "Pomorsko zrakoplovstvo na istočnoj obali Jadrana, I dio", ( zajedno sa D.Frka ), Tko Zna Zna d.o.o., Zagreb, 2010, (knjiga izašla nakon autorove smrti)

Reference

Literatura 

 

Biografije, Mostar
Hrvatski Židovi
Jugoslavenski Jevreji
Jugoslavenski pisci
Jevreji u Narodnooslobodilačkoj borbi
Omladina u Narodnooslobodilačkoj borbi
Oficiri JNA
Authority control